Danske Byggecentre – Ny informationsportal skal hæve danskernes digitale sikkerhed
Derfor lancerer en lang række aktører, med innovationsminister Sophie Løhde og erhvervsminister Rasmus Jarlov i spidsen, en ny portal, sikkerdigital.dk, hvor borgere, virksomheder og myndigheder kan finde viden om og værktøjer til en sikker digital hverdag.
”I dag har de fleste danskere en smartphone ved hånden, som flittigt bruges til for eksempel at gå på netbank eller bestille tid til lægen. Det gør hverdagen lettere, men digitalisering gør os også sårbare over for it-kriminelle, og derfor er det vigtigt, at vi alle sammen bliver klædt på til at beskytte os mod digitale farer ved eksempelvis at ændre kodeord og opdatere de programmer, vi bruger. Og det skal den nye portal være med til.”
”Det er vigtigt, at vi lancerer sikkerdigital.dk, der stiller konkret vejledning og værktøjer til rådighed for vores små- og mellemstore virksomheder. Cirka en tredjedel af dem kan nemlig godt bruge hjælp til at få bedre styr på it-sikkerheden. Med den nye informationsportal er den hjælp lettilgængelig. Det gør det mindre bøvlet for virksomhederne at sikre sig bedre mod it- og cybertrusler, og så kan de få mere tid til deres kerneforretning.”
950.000 danskere har oplevet, at computeren var inficeret med virus eller andre typer skadelige programmer.
Over 1,2 mio. danskere har været udsat for mindst en af fire trusler: virus, misbrug af personlige oplysninger, tab af data eller penge.
Gå til sikkerdigital.dk her.
|November 13th, 2018|Nyhedsarkiv|